الإدعاء
- تغريدة منتشرة بشكل كبير بتقول: "فكرة أهرامات الجيزة بدأت من جبل حفيت في بو ظبي.. سيدي سمو الشيخ محمد بن زايد يزور مثلثات ومدافن العين التاريخية التي بناها شيوخ حفيت قبل ٣٢٠٠ سنة قبل الميلاد ومنها استلهم الفراعنة بناء اهرامات الجيزة.. الامارات ومصر تاريخ مشترك و عريق #تاريخ_الامارات".
– الكلام ده غير صحيح، إلي جانب إن ده حساب مزيف والشخص اللي عامله حاطط صورة يوسف العتيبة سفير دولة الإمارات في واشنطن، مدافن جبل حفيت على شكل قفير (خلية) نحل وليس لها علاقة بالأهرامات المصرية المثلثة.✅✅
– مدافن جبل حفيت تعود إلى 5 آلاف سنة، وأقدم هرم مصري معروف هو هرم زوسر عمره 4700، لكن الطراز المعماري للمدافن عبارة عن غرفة مقببة على شكل دائري أو بيضوي يبلغ طولها من مترين إلى ثلاثة أمتار، وهو ما يختلف عن شكل الأهرامات المصرية المثلثة زي زوسر اللي طوله 62 متر.✅✅
– القطع الأثرية اللي عثر عليها في مدافن حفيت توضح الروابط التجارية مع بلاد الرافدين القديمة (العراق) وإيران ووادي السند (باكستان والهند)، بحسب دائرة الثقافة والسياحة – أبوظبي المسؤولة عن المدافن. وده يعني إن مفيش أي دليل على إن سكان جبل حفيت لهم علاقة بمصر الفرعونية.✅✅